કાંકરેજ તાલુકાના શિહોરીના પશુ તબીબને ચાર દિવસ અગાઉ અજાણ્યા શખ્સોએ ભેંસ બિમાર હોવાનું બ્હાનુ કહી માનપુરા- આકોલીરોડ ઉપર બોલાવ્યા હતા. જ્યાં તેમના ગળામાંથી સોનાની ચેઇન તેમજ મોબાઇલ મળી કુલ રૂપિયા 20,500ની લૂંટ કરી નાસી છુટ્યા હતા. આ લૂંટનો ભેદ શિહોરી પોલીસે ઉકેલી ચાર શખ્સોને ઝડપી લીધા હતા. શિહોરી ખાતે રહેતા અને પશુ તબીબના વ્યવસાય સાથે સંકળાયેલા પ્રવિણસિંહ બચુભા ડાભીને ચાર દિવસ અગાઉ અજાણ્યા શખ્સોએ પોતાની ભેંસ બિમાર હોવાનું બહાનુ બતાવી માનપુરાથી આકોલી જતા રોડ ઉપર બોલાવી તેમના ગળામાંથી સોનાની ચેઇન અને મોબાઇલ મળી કુલ રૂપિયા 20,500ના મુદ્દામાલની લૂંટ કરી નાસી છુટ્યા હતા.